《寄王小池》
明代·钟昌

二月云烟傍翠岑，百年怀抱故人心。天涯雨色愁羊角，春日风光忆凤林。

孤馆夜寒灯寂寂，小池花好树森森。相逢咫尺人如许，时对音书泪不禁。

作者简介：钟昌，字继文。东莞人。明穆宗隆庆五年（一五七一）进士。初授广西阳朔知县，神宗万历三年（一五七五）升户部主事，转员外郎，擢郎中。出任常德知府。服父丧归，起补彰德知府，历官福建盐运使、山东右参政、云南按察使，累官布政使。以病乞休，加太仆卿，致仕。年七十卒。有《碧松馆集》。清道光《广东通志》卷二八一有传。